Pelkaviai

Pelkaviai, psl. 295 (, nuo 1938 m. ; nuo 1946 m. Jakovlevka, ) – kaimas Rusijos šiaurės vakaruose, Kaliningrado srities Nesterovo rajone, Čistyje Prudų kaimo gyvenvietėje.

 Istorija 

Kaimas žinomas nuo 1785 metų, jo pavadinimas greičiausiai yra vedinys ir siejamas su lietuvių kalbos vardažodžiu Pelka, Pelkus arba prūsų kalbos žodžiu pelky., psl. 295

Pelkaviai buvo išsimėčiusi gyvenvietė, jos trobėsiai stovėjo Romintos girioje, į šiaurės vakarus nuo Žydkiemio. Nuo 1874 m. priklausė Žydkiemio prūsiškam valsčiui Geldapės apskrityje.Rolf Jehke. Amtsbezirk Wehrkirchen/Szittkehmen 1910 m. kaime suskaičiuoti 210 gyventojai.Uli Schubert. Gemeindeverzeichnis (Landkreis Goldap) 1933 m. jame gyveno 196, o 1939 m. – 189 kaimiečiai.Michael Rademacher. Deutsch-österreichisches Ortsbuch (Landkreis Goldap)  Tikintieji evangelikai liuteronai priklausė Žydkiemio parapijai, veikė Pelkavių girininkija.

Antrojo pasaulinio karo pabaigoje dauguma pelkaviečių pasitraukė į Vokietiją, pokaryje Pelkavių vietoje buvo įsteigtas Jakovlevkos kaimas.

 Piliakalnis 

Kaimo šiaurės vakaruose iškilusi 195,0 m aukščio kalva, XX a. pr. žemėlapiuose žymima kaip Schlossberg. Tai – jotvingių piliakalnis.M. Engel. Jaćwieskie ośrodki grodowe w IX–XIII wieku. Geneza, rozwój i upadek, psl. 20  Bene pirmasis duomenis apie jį savo knygoje „Erlaeuterungen zur vorgeschichtlichen Uebersichtskarte von Ostpreussen“ 1908 m. paskelbė vokiečių archeologas Emilis Holakas.Виштынецкая возвышенность, человек и природа.Emilio Holako 1908 m. žemėlapis Anksčiau piliakalnis buvo žinomas kaip Pelkawen, Pelkauen, dabar – Jakovlevkos vardu.M. Engel. Jaćwieskie ośrodki grodowe w IX–XIII wieku. Geneza, rozwój i upadek, psl. 20 

 Šaltiniai 

Kategorija:Gumbinės apskrities gyvenvietės
Kategorija:Panaikintos Nesterovo rajono gyvenvietės